10/06/2019 | Administración LocalMunicipal
A Coruña
Servizo de Persoal
Bases convocatoria 3 prazas de Inspector do Corpo da Policía Local (2 promoción interna e 1 mobilidade), CE 7/18, aprobadas pola Concelleira delegada de Facenda e Administración, por delegación da Xunta de Goberno Loca, de data 28 de maio de 2019

INSPECTOR DO CORPO DA POLICIA LOCAL, 3 PRAZAS, (SEL2019031) 1. Datos xerais do proceso:  Código del proceso: SEL2019031  Denominación: Inspector Policía Local.  N.º de prazas: 3 (2 por promoción interna e 1 por mobilidade)  Convocatoria específica: 7/18  Relación xurídica: Funcionarios de carreira.  Sistema de selección: Concurso- oposición para a quenda de promoción interna e concurso para a quenda de mobilidade.  Escala: Administración Especial.  Subescala: Servizos Especiais  Clase: Escala Executiva.  Categoría: Inspector Policía Local  Ofertas de Emprego Público: 2017 (BOP núm.195 de 13/10/2017) e 2018 (BOP núm.247, de data 28/12/2018)  Regulación: As presentes bases específicas e, en todo o non regulado nelas, supletoriamente aplicarase a Convocatoria Unitaria para a provisión en propiedade de prazas de persoal funcionario de carreira e persoal laboral convocadas polo Concello da Coruña no ano 2010 (BOP de 14/12/2010), en aplicación da base primeira da mesma.2. Dotación económica. As retribucións correspondentes, a un posto de nivel 22 de complemento de destino do Subgrupo A2 e demais retribucións complementarias, segundo acordos adoptados pola Corporación respecto diso, e concretados na relación orzamentaria. As características do posto de traballo vinculado a esta praza e as súas características reflíctense na seguinte táboa: 3. Requisitos esixidos. As persoas aspirantes deberán reunir, na data de expiración do prazo de presentación de instancias, os seguintes requisitos: a) Requisitos para participar na quenda da promoción interna: Para participar no proceso selectivo de promoción interna, as persoas solicitantes deben cumprir os seguintes requisitos antes de rematar o prazo para a presentación de instancias: – Posuír a titulación académica esixida para a categoría de inspector da policía local, subgrupo A2, nos termos establecidos na normativa vixente. – Ser un oficial de carreira deste corpo cun mínimo de 3 anos de antigüidade na categoría, contando tamén neste caso o tempo en situación de segunda actividade por mor do embarazo ou de lactación. – Non ter sido sancionado por falta grave ou moi grave ou telas canceladas. – Faltarlle máis de 1 ano para o pase a situación de segunda actividade por razón de idade. – Para obter a exención da proba de coñecemento do idioma galego, acreditación de posesión do título acreditativo do nivel de coñecemento da lingua galega CELGA IV ou equivalente. b) Requisitos para o concurso mediante a mobilidade de persoas funcionarias doutros corpos de Policía Local de Galicia: Para participar no concurso para a mobilidade de persoas funcionarias doutros corpos da Policía Local de Galicia, as persoas solicitantes deberán cumprir os seguintes requisitos antes de rematar o prazo de presentación de instancias: – Posuír a titulación académica esixida para a categoría de inspector da policía local, subgrupo A2, nos termos establecidos na normativa vixente. – Ostentar, en propiedade, a categoría de Inspector noutros corpos de Policía Local da Comunidade Autónoma de Galicia, tendo unha antigüidade mínima de 3 anos na citada categoría. – Faltarlle, como mínimo, 7 anos para o pase previsto á situación de segunda actividade por razón de idade. – De conformidade co establecido na Relación de Postos de Traballo do Excmo. Concello da Coruña, ser titular dos permisos de conducir das clases A2 e B, comprometéndose, mediante declaración, a mantelos vixentes ata o momento da xubilación.4. Dereitos de exame. As persoas solicitantes que se presenten á quenda de mobilidade aboarán a taxa que estableza a Ordenanza Fiscal reguladora vixente no prazo de presentación de solicitudes. Deberá acompañarse á instancia de solicitude de participación no proceso selectivo unha copia do documento xustificativo do abono dos dereitos de exame. Estarán exentas do pago da taxa: a) As persoas con minusvalía igual ou superior ao 33%. b) Previa xustificación, as persoas que figurasen como demandantes de emprego durante un prazo de, polo menos, 6 meses anteriores á data de expiración do prazo de presentación de instancias para a participación neste proceso selectivo. Para iso deberá presentarse o documento xustificativo expedido pola oficina de emprego correspondente. Os dereitos de exame só serán devoltos a aquelas persoas que non fosen admitidas nas probas selectivas por non reunir os requisitos esixidos.5. Presentación de instancias. As instancias solicitando tomar parte no proceso selectivo dirixiranse á Alcaldía-Presidencia. Se presentarán no Rexistro Xeral do Concello no modelo oficial debidamente cumprimentado. Terán de prazo 20 días naturais contados desde o seguinte ao da publicación do anuncio da convocatoria no Boletín Oficial do Estado. Así mesmo, as instancias poderán presentarse en calquera das formas determinadas na Lei 39/2015, do 1 de outubro, do Procedemento Administrativo Común das Administracións Públicas. Para ser admitido/a e, no seu caso, tomar parte nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inescusablemente:  Fotocopia do D. N. I.  As persoas aspirantes que se presenten á quenda de mobilidade, deberán aportar a carta de Pago acreditativa de abonar, coas excepcións sinaladas na base anterior, o importe dos dereitos de exame ou resgardo do xiro postal ou telegráfico do seu abono.  Relación dos méritos que aleguen co fin de valoralos na fase de concurso. Os méritos serán enumerados segundo a orde establecida respectivamente nos Anexos I e III desta convocatoria, acompañados dos documentos xustificativos orixinais ou fotocopias compulsadas.  Fotocopia acreditativa do título de grao universitario, diplomatura universitaria ou equivalente, segundo as disposicións educativas sobre a materia.  Fotocopia acreditativa dos permisos de condución que constitúen requisitos de participación, así como declaración xurada comprometéndose a mantelos vixentes mentres permanezan en situación de servizo activo, como funcionario de carreira, no Corpo da Policía Local.  Declaración xurada de portar armas e, no seu caso, chegar a utilizalas.  Os aspirantes que se presenten á quenda de promoción interna deberán declarar si desexan o texto dos exames en galego ou en castelán. Relación de aspirantes admitidos/as i excluídos/as: 1. Unha vez terminado o prazo de presentación de solicitudes, e despois de comprobadas as mesmas, o órgano convócante ditará resolución pola que declara aprobada a lista provisional de admitidos/ as e excluídos/ as, coas causas que motivaron a exclusión.2. Esta resolución deberá facerse pública no lugar que se determine nas bases, e tamén no BOP, indicando neste caso o lugar no que se poden atopar as listas expostas ao coñecemento público, e concedendo 10 días hábiles de prazo para que os excluídos/as poidan emendar erros e presentar nova documentación.3. Transcorrido o prazo anterior, o órgano convócante ditará nova resolución pola que aprobará a lista definitiva de admitidos/as e excluídos/as ao proceso selectivo correspondente, fixando o lugar e a data de comezo das probas.6. Obriga das persoas aspirantes de concorrer ás probas selectivas de oposición. De conformidade co artigo 12, epígrafes 4 e 5 do Decreto 243/2008, do 16 de outubro, polo que se desenvolve a Lei 4/2007, de coordinación de policías locais, as persoas solicitantes deben asistir ás probas nos horarios e datas dos respectivos chamamentos, sen posibilidade de aprazamento, independentemente do motivo que lles impida asistir, agás que a escusa sexa posible por ter amparo nun precepto legal así como no suposto que se describe de seguido. As presentes normas establecen que as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente os primeiros días despois do parto, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, anexando á comunicación o correspondente informe médico oficial. A comunicación debe facerse en tempo suficiente e o tribunal determinará con base a información dispoñible, se procede ou non realizar a proba nun lugar alternativo ou ben un aprazamento da proba, ou ben ambas medidas conxuntamente.7. Composición do tribunal. O tribunal estará composto do seguinte modo: Estará constituído por cinco persoas titulares e cinco suplentes: presidente/a, tres vocais e secretario/a, e a súa composición axustarase ao que dispón a Lei 4/2007, do 20 de abril, de Coordinación de Policías Locais, e na Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2010. As persoas integrantes dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. O Tribunal poderá dispoñer a incorporación de asesores especialistas nas distintas probas, limitándose os devanditos asesores a prestar a súa colaboración nas súas especialidades técnicas, e terán voz pero non voto. Os órganos de selección serán colexiados e a súa composición haberá de axustarse aos principios de imparcialidade e profesionalidade das persoas que os integren, tendéndose, así mesmo, á paridade entre muller e home.8. Nomeamento de persoas funcionarias en prácticas. As persoas aspirantes que superen a promoción interna, e o cumprimento dos demais requisitos esixidos serán nomeadas funcionarios/as en prácticas, e percibirán con cargo á Corporación, as retribucións correspondentes. Ademais, as persoas aspirantes que resulten aprobadas deberán superar un curso de capacitación para a nova categoría na Academia Galega de Seguridade Pública, que será obrigatoria e necesaria para poder tomar posesión como funcionarios/as de carreira no novo posto ao que accedesen.9. Contido da promoción interna, forma de desenvolvemento e sistema de cualificación. A promoción interna consistirá nun concurso-oposición describíndose de seguido o contido de cada un deles: A) Fase de concurso: Non terá carácter eliminatorio e consistirá na avaliación por parte do tribunal dos méritos que concorran en cada unha das persoas aspirantes, para o que se acompañarán á instancia os documentos xustificativos (orixinais ou fotocopias compulsadas) que estimen oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Non obstante, non será necesario presentar documentos que xa se achen en poder desta Administración. O baremo a aplicar recóllese no cadro que se recolle no Anexo I da presente convocatoria: En aplicación do disposto no art.32. b) do Decreto 243/2008, do 16 de outubro, polo que se desenvolve a Lei 4/2007, de coordinación de policías locais, no concurso-oposición, a valoración total dos méritos será obxecto de limitación, cun máximo de puntos preestablecido. Tendo en conta que á fase de concurso corresponderalle unha porcentaxe máxima do 40% da puntuación máxima total, incluída a da oposición, para ponderar equitativamente os méritos tomarase como referencia este máximo de puntos que os aspirantes poderán conseguir, ao cal outorgaránselle os catro puntos. Proporcionalmente asignaráselle a puntuación a cada aspirante, aplicando a regra de tres simple e cun máximo de tres decimais sen redondeo. B) Fase de oposición: Será posterior á fase de concurso e constará de dúas probas de coñecementos referido ao temario da presente convocatoria e que se recolle no Anexo II da mesma. Así mesmo, de ser necesario, inclúese unha terceira proba consistente nunha proba de coñecemento do idioma galego. Primeira proba: consistirá en contestar por escrito nun período máximo de 2 horas a 120 preguntas tipo test determinadas polo Tribunal inmediatamente antes de celebrarse a proba e relacionadas cos temas comprendidos no Anexo II da presente convocatoria. Esta proba cualificarase de 0 a 10 puntos, sendo necesario alcanzar 5 puntos como mínimo, para non quedar eliminado. O Tribunal determinará o nivel de coñecementos esixidos para alcanzar a puntuación mínima. A cualificación farase atendendo á seguinte fórmula: N=(A-F/3)/12 Sendo N=nota final da proba; A= preguntas acertadas; F= preguntas falladas ou non respondidas. As persoas aspirantes poderán levar a copia das súas respostas. O seguinte día hábil despois do exercicio publicarase o cadro de respostas correctas na páxina web do Concello da Coruña. Segunda proba: consistirá na resolución dun caso práctico, no tempo máximo dunha (1) hora, determinado polo tribunal inmediatamente antes de celebrarse a proba e relacionado cos temas comprendidos no Anexo II da presente convocatoria. Seguidamente, por parte das persoas aspirantes procederase á lectura do caso práctico ante o tribunal. Esta proba cualificarase de 0 a 10 puntos, sendo necesario alcanzar 5 puntos como mínimo, para non quedar eliminado. O Tribunal determinará o nivel de coñecementos esixidos para alcanzar a puntuación mínima. A puntuación final da fase de oposición de cada aspirante será a media aritmética das cualificacións de ambas probas, sendo necesario alcanzar en cada unha das probas un mínimo de 5 puntos para superar a oposición. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería alcanzar na oposición, que sería un 10, outorgaríanselle 6 puntos para a nota ponderada coa fase de concurso, de modo que ambas puntuacións ponderadas, a do concurso e a da oposición, sumarían como máximo 10 puntos, correspondendo nesa puntuación unha porcentaxe máxima do 40% ao concurso e do 60% á da oposición. As persoas aspirantes poderán levar a copia do seu exercicio. Os criterios xerais de corrección desta proba serán os seguintes: 1. O tribunal apreciará a aproximación á descrición e contido da normativa aplicable no esencial, incrementándose ou diminuíndo esta puntuación na correspondente proporción en función da súa aproximación ao devandito contido.2. Terase en conta a concreción das respostas dadas, a motivación das mesmas e o completar todas as singularidades de cada resposta segundo o establecido na normativa reguladora que ampara as respostas de cada unha delas. Terceira proba.–Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aquelas persoas aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia.10. Mobilidade de persoas funcionarias doutros corpos da Policía Local de Galicia. Consistirá nun concurso de méritos de conformidade co disposto no anexo III da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. Este baremo é o recollido no Anexo III da presente convocatoria; que non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Soamente teranse en conta os documentos acreditativos (orixinais ou fotocopias fidedignas) que aqueles/as presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento da finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente na instancia.11. Cualificación final. Na promoción interna, previamente á fase de oposición, e tamén no concurso de méritos por mobilidade o tribunal procederá á baremación da fase de concurso e publicaraa na páxina web do Excmo. Concello da Coruña, con indicación da puntuación obtida por cada aspirante. Contra a baremación, as persoas aspirantes que o consideren oportuno poderán presentar reclamacións ante o propio tribunal no prazo de 10 días hábiles, contados a partir do día seguinte ao da publicación da baremación. En relación coa aplicación dos baremos, débense ter en conta as seguintes normas:  Titulacións académicas: Non se valorará a titulación requirida para o acceso á categoría á que se aspira, salvo que se posúa máis dunha. Tampouco se terán en conta, aos efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Aos efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, no seu caso, o BOE no que se publicou. Só se valorarán os títulos antes citados, non os cursos realizados para a súa obtención.  Formación e docencia: Non se terán en conta, aos efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguridade; os cursos repetidos, salvo que transcorrese un período superior a 5 anos desde a finalización do primeiro curso, e os cursos necesarios para a obtención das titulacións do epígrafe A.1 e apartados do anexo II sobre titulacións e apartados sobre titulacións do anexo III da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada, nin a superación de materias dos mesmos. En relación coa docencia, tanto como docente da AGASP como fóra de devandito ámbito, só serán avaliadas aquelas participacións en accións formativas que sexan de manifesto interese policial dirixidos en particular aos corpos de policía local, ou tamén ao colectivo das forzas e corpos de seguridade, desenvolvidas nas universidades, administracións públicas ou a través dos plans de formación continua. O mesmo curso impartido en máis dunha ocasión só computará unha vez, salvo que transcorrese un período superior a 5 anos desde a súa impartición. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na páxina web do Concello da Coruña. Contra esta resolución, así como a publicación poderán os/as interesados/as interpoñer recurso de alzada conforme o previsto no artigo 121 e seguintes da Lei 39/2015, do 1 de outubro, de Procedemento Administrativo Común das Administracións Públicas. A orde de prelación das persoas aspirantes que superen o proceso selectivo efectuásese de acordo coa suma das puntuacións obtidas nas fases de concurso-oposición para a promoción interna e de concurso para a mobilidade, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das persoas aspirantes seleccionadas, o órgano convócante poderá requirir do órgano de selección relación complementaria das persoas aspirantes que sigan aos propostos, para o seu posible nomeamento como funcionarios/as de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do exame da mesma dedúzase que carecen dos requisitos establecidos na base 3 da presente convocatoria. Así mesmo e de conformidade co establecido no art.30.3 do Decreto 243/2008, do 16 de outubro, polo que se desenvolve a Lei 4/2007, de coordinación de policías locais, no caso de que na mesma convocatoria de prazas coexistan os sistemas de promoción interna e mobilidade desde outros corpos, as prazas non cubertas por mobilidade acrecentarán as reservadas á quenda de promoción interna. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo un número suficiente de aspirantes. As cualificacións das persoas aspirantes finalistas aprobadas serán publicadas na páxina web do Concello da Coruña. Contra a resolución que poña fin ao proceso selectivo poderán os/as interesados/as interpoñer recurso de alzada conforme o previsto no artigo 121 e seguintes da Lei 39/2015, do 1 de outubro, de Procedemento Administrativo Común das Administracións Públicas.12. Desempate. No caso de empate na puntuación final do proceso selectivo establécese a seguinte orde de prioridade: 1.º. Por ser un grupo con infrarrepresentación do sexo femenino, e en aplicación no disposto no art.49 do Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, preferencia da muller respecto ao home.2.º. A nota máis alta no primeiro exercicio da fase de oposición.3.º. A nota máis alta no segundo exercicio da fase de oposición. No caso de empate na puntuación final da quenda de mobilidade establécese a seguinte orde de prioridade: 1.º. Por ser un grupo con infrarrepresentación do sexo femenino, e en aplicación do disposto no art.49 do Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, preferencia da muller respecto ao home.2.º. A puntuación outorgada polos méritos alegados seguindo a orde establecida no Anexo I nos diferentes apartados da convocatoria.13. Acreditación dos requisitos esixidos. Os/as candidatos/as finalistas que fosen propostos/as polo Tribunal para ocupar as prazas convocadas deberá achegar, no prazo de 20 días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos para cubrir a prazas convocadas, que serán os indicados na base de “Requisitos esixidos” desta convocatoria. A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo.14. Publicidade do proceso selectivo e presentación de reclamacións. A convocatoria e as súas bases publicaranse no boletín oficial da provincia, así como un anuncio das mesmas no Diario Oficial de Galicia e no Boletín Oficial do Estado, no que aparecerá, en todo caso, o concello convócante, o número de prazas que se convocan, a escala e categoría a que pertencen, o sistema de acceso e unha cita dos boletíns oficiais nos que figuren as bases correspondentes, que serán vinculantes para a Administración, para os tribunais que avalíen as probas selectivas e para as persoas participantes. A publicidade dos distintos actos derivados deste proceso selectivo, así como as comunicacións a que dese lugar, realizaranse a través do teléfono municipal de información 010 (981 920 010 para chamadas desde fora do termo municipal) e na páxina web do Concello da Coruña, (www.coruna.es) sen prexuízo de calquera outro medio de difusión que se considere oportuno. As persoas aspirantes poderán presentar reclamacións ante o Tribunal de selección cada vez que finaliza unha valoración ou proba e esta sexa publicada na páxina web. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba publicada, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de 5 días contados a partir do día seguinte ao da publicación. Co fin de axilizar trámites, as persoas aspirantes que non presenten reclamación nalgún dos rexistros pertencentes ao Concello da Coruña, poderán facelo enviando ao fax 981 184286, ou ao correo electrónico selecciondepersonal@coruna. es, a condición de que conste a acreditación de presentala ante calquera outro rexistro non municipal. ANEXO I BAREMO DA FASE DE CONCURSO DA QUENDA DE PROMOCIÓN INTERNA ANEXO II TEMARIO DA FASE DE PROMOCIÓN INTERNA Coa finalidade de facilitar o labor de estudo e preparación do proceso selectivo faixe constar que á normativa que resultara de aplicación ao temario, será a vixente na data da publicación das Bases desta convocatoria no Boletín Oficial da Provincia: 1. O Estado. Concepto. Elementos. A división de poderes. Funcións. Organización do Estado español. Constitución. Concepto e clases. O poder constitúente. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguridade. Dereito ao honor, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. Tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguridade.4. Prohibición de tribunais de honor. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguridade. Dereito de petición.5. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Bens, actividades e servizos públicos na esfera local.17. Ordenanzas, regulamentos e bandos. Clases e procedemento de elaboración e aprobación.18. A licenza municipal. Tipos. Actividades sometidas a licenza. Tramitación.19. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.20. Lei Orgánica de forzas e corpos de seguridade. Disposicións Xerais. Principios básicos de actuación. Disposicións estatutarias comúns. Réxime disciplinario.21. Lei Orgánica de forzas e corpos de seguridade. Funcións da policía local.22. Lei de coordinación das policías locais de Galicia. Estrutura e aspectos esenciais.23. A selección, formación, promoción e mobilidade das policías locais de Galicia.24. Réxime disciplinario da policía local. Réxime de incompatibilidades. Segunda actividade. Retribucións.25. A policía local como instituto armado de natureza civil. Lexislación aplicable sobre armamento. O uso de armas de fogo.26. A actividade da policía local como policía administrativa I: consumo, abastos, mercados. Venda ambulante.27. A actividade da policía local como policía administrativa II: Espectáculos públicos e actividades recreativas e establecementos públicos.28. A actividade da policía local como policía administrativa III: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.29. A Lei de emerxencias de Galicia: aspectos fundamentais.30. Os plans de emerxencia. Coordinación de todas as administracións. Actuación policial.31. Concepto e contido do dereito penal. Principios que o informan. Principio de legalidade. Principio de irretroactividade e as súas excepcións.32. Delictos e faltas. Circunstancias modificativas da responsabilidade criminal.33. Persoas responsables: autores e cómplices. Grados de execución do delicto.34. Delictos cometidos con ocasión do exercicio dos dereitos fundamentais e das liberdades públicas garantidos pola Constitución. Delictos cometidos polos funcionarios públicos contra as garantías constitucionais.35. Delictos contra a Administración pública.36. Atentados contra a autoridade e os seus axentes. Desordes públicas.37. Homicidio e as súas formas. Faltas contra as persoas.38. Delictos e faltas contra o patrimonio e a orde socioeconómica.39. Delictos contra a saúde pública. Tráfico de drogas.40. Delictos relativos á ordenación do territorio e á protección do patrimonio histórico e do medio ambiente.41. Delictos contra a seguridade viaria. Faltas cometidas con ocasión da circulación de vehículos a motor. Lesións e danos imprudentes.42. As penas. Concepto, clases: privativas de liberdade, privativas de dereitos e multa. Clasificación pola súa gravidade: graves, menos graves e leves.43. A policía local como policía xudicial. Lexislación e funcións.44. O atestado policial na Lei de axuizamento criminal. Concepto i estrutura.45. Entrada e rexistro en lugar pechado. Intervención das comunicacións telefónicas. Intervención das comunicacións postais. Uso da información obtida por estes medios.46. Detención: concepto, clases e supostos. Prazos de detención. Deberes do funcionario que efectúa unha detención.47. Contido da asistencia letrada ao detido. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.48. Lei de seguridade viaria. Regulamentos de desenvolvemento. Estrutura e conceptos xerais.49. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada i estacionamento.50. Vehículos e transportes especiais. Cinto e casco de seguridade. Circulación por zonas peonís. Comportamento en caso de urxencia.51. Sinais de circulación. Clasificación e orde de prioridade.52. Permisos e licenzas de condución: as súas clases. Intervención, suspensión e revogación.53. Transporte de mercancías perigosas por estrada. Normativa legal. Intervención en caso de accidente. A inspección técnica de vehículos. Transporte escolar: normativa vixente. O tacógrafo: definición e uso.54. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.55. Accidentes de circulación: definición, tipos e actuacións da Policía Local.56. Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grado de impregnación alcohólica.57. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.58. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.59. Minorías étnicas e culturais. Racismo e xenofobia. Actitude policial ante a sociedade intercultural. A policía como servizo á cidadanía. Colaboración con outros servizos municipais.60. Igualdade de oportunidades de homes e mulleres: conceptos básicos; socialización e igualdade; políticas públicas de igualdade de xénero.61. Comunicación: elementos, redes, fluxos, obstáculos. Comunicación con superiores e subordinados. Dirección de equipos de traballo. Concepto e características do mando: funcións, estilos, metodoloxía; relación cos subordinados; técnicas de dirección e xestión de reunións.62. Toma de decisións: proceso, deberes de cara á organización; poder e autoridade.63. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.64. Responsabilidade no exercicio profesional. Principio de xerarquía e subordinación. Relacións interpersoais. Integridade e imparcialidade. Consideración ética da dirección de persoal.65. Deontoloxía profesional. Código de conduta para funcionarios encargados de facer cumprir a lei. Declaración do Consello de Europa sobre a policía. Principios básicos de actuación policial desde a perspectiva deontolóxica. ANEXO III BAREMO DA QUENDA DE MOBILIDADE A Coruña, 15 de maio de 2019. A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco